Jacꞌa tok xoc-pe ri akꞌaꞌ,
xexule-ka ri discípulos chuchiꞌ ri lago.
Chiriꞌ xeꞌoc-e pa jun canoa y ja ebenak pa ruviꞌ ri yaꞌ richin yebe pa tinamit Capernaum.
Xa kꞌekuꞌn chic ri hora riꞌ y ri Jesús cꞌa man jani teka quiqꞌuin.
Xtiquer cꞌa pe ruviꞌ ri mar nicataj chicaj,
roma jun nimalaj cakꞌikꞌ ri jani na ruchukꞌaꞌ.
Jacꞌa tok quiyoꞌon chic can jun voꞌoꞌ o vakiꞌ kilómetros ruchiꞌ ri yaꞌ,
ri discípulos xquitzꞌet chi ri Jesús benak-apu chirakan pa ruviꞌ ri yaꞌ y xa nijel-apu quiqꞌuin.
Rijeꞌ xquixiꞌij-quiꞌ.
Pero ri Jesús xuꞌij chique:
Ja yin;
man tixiꞌij-iviꞌ,
xchaꞌ.
Cꞌajariꞌ yequicot xquicꞌul-apu ri Jesús chupan ri canoa,
y xa jariꞌ xbequilaꞌ ruchiꞌ ri yaꞌ ri achique lugar nicajoꞌ yebe-vi.